উত্তরবঙ্গে ফের দুর্যোগ! বন্ধ হল সন্দাকফু

ওয়েব ডেস্ক: উত্তরবঙ্গে ফের (North Bengal Flood) দুর্যোগের আশঙ্কা রয়েছে। পশ্চিমি ঝঞ্ঝা এবং ঘূর্ণিঝড় মন্থার প্রভাবে শুক্রবার থেকে ভারী থেকে অতি ভারী বৃষ্টির (Darjeeling Rain) পূর্বাভাস দিয়েছে হাওয়া অফিস (Weather Update)।

এক দুর্যোগ কাটতে না কাটতেই ফের বিপর্যয় ঘনিয়ে আসছে উত্তরে। পশ্চিমি ঝঞ্ঝা এবং ঘূর্ণিঝড় মান্থার প্রভাবে শুক্রবার থেকে ভারী থেকে অতি ভারী বৃষ্টির (Darjeeling Rain) পূর্বাভাস দিয়েছে হাওয়া অফিস (Weather Update)। ইতিমধ্যেই প্রশাসন সতর্কতা জারি করেছে। আর তাই নিরাপত্তার কারণে অনির্দিষ্টকালের জন্য বন্ধ রাখা হয়েছে দার্জিলিঙের জনপ্রিয় পর্যটনকেন্দ্র সান্দাকফু (Sandakphu)। আপাতত বন্ধ রয়েছে যাত্রা, বন্ধ ট্রেকিং-ও। নতুন নির্দেশিকা না আসা পর্যন্ত বন্ধ থাকবে বলে জানা গিয়েছে।

আরও পড়ুন: ‘ভোটার তালিকায় নাম উধাও’ বিষ্ফোরক কুণাল ঘোষ

আবহাওয়া দফতর জানিয়েছে, ঘূর্ণিঝড় ‘মন্থা’ এখনও নিম্নচাপ হিসেবে সক্রিয় রয়েছে। বর্তমানে তা দক্ষিণ ছত্তিশগড় সংলগ্ন অঞ্চলে অবস্থান করছে। এর সঙ্গে রয়েছে একটি ঘূর্ণাবর্ত, যা সমুদ্রপৃষ্ঠ থেকে প্রায় ৭.৬ কিলোমিটার উঁচু পর্যন্ত বিস্তৃত। আগামী ২৪ ঘণ্টায় এই সিস্টেম আরও উত্তর দিকে সরবে এবং ধীরে ধীরে দুর্বল হয়ে সাধারণ নিম্নচাপে পরিণত হবে বলে অনুমান করছে হাওয়া অফিস । এই নিম্নচাপের প্রভাবে আগামী দু’দিন উত্তর ও দক্ষিণবঙ্গে ভারী বৃষ্টিপাত চলবে বলে পূর্বাভাস দিয়েছে আবহাওয়া দফতর। জানা গিয়েছে, উত্তরবঙ্গের দার্জিলিং, কালিম্পং, জলপাইগুড়ি ও আলিপুরদুয়ারে লাল সতর্কতা জারি করা হয়েছে। জলপাইগুড়ির কিছু এলাকায় ২০ সেন্টিমিটারেরও বেশি বৃষ্টির আশঙ্কা থাকছে। কোচবিহার ও উত্তর দিনাজপুরে কমলা সতর্কতা জারি হয়েছে, সেখানে ভারী বৃষ্টির সম্ভাবনা রয়েছে। দক্ষিণ দিনাজপুর ও মালদহ জেলাতেও বজ্রবিদ্যুৎ-সহ ভারী বৃষ্টি হতে পারে। যদিও, শনিবার থেকে কমবে বৃষ্টি।